kardosdrur/scandi-wiki huggingface dataset:
Worried About You

"Worried About You" er en sang fra Rolling Stones album Tattoo You fra 1981.

Sangen blev skrevet af sangeren Mick Jagger og guitaristen Keith Richards, og "Worried About You" er en langsom ballade der første gang blev indspillet i 1975 til albummet Black and Blue . 

Denne sang blev brug til at finde en erstatning for Mick Taylor, der havde forladt bandet. På dette nummer spillede derfor Wayne Perkins lead guitar. Som på så mange andre sange fra Black and Blue perioden, blev også denne sang indspillede i Rotterdam, Holland, hvor Rolling Stones Mobile Studio blev brugt. Overdubs blev udført i Montreux, Schweiz, ligesom senere i 1981 i New York City.

Jagger sang (med en falset ligesom på tidligere indspilninger f.eks. Emotional Rescue), mens Richards og Perkins spillede guitarerne, hvor Perkins spillede soloen. Charlie Watts og Bill Wyman spillede henholdsvis trommer og bass. Billy Preston, en massiv bidrogsyder til The Stones albummer gennem 1970'erne, spillede klaver. Koret bestod af Jagger og Richards .

Sangen blev spillet under The Stones tour i 2002 – 2003, Licks Tour, og blev udgivet på live albummet som blev udgivet i 2004 nemlig Live Licks.

Eksterne henvisninger 
Officiel tekst
Hør The Rolling Stones "Worried About You"

Fodnote 

Rolling Stones-sange
Gisela (sanger)

Gisela (født 1. januar 1979) er en spansk sangerinde. Hun blev født i Barcelona og blev kendt efter at have vundet en 8. plads i den første udgave af Operacion Triunfo.

Hendes første album var Parte de mi, der udkom i Spanien i 2002. Samme år var hun korsanger for Rosa Lopéz da hun deltog i Eurovision Song Contest for Spanien.

I 2008 repræsenterede hun Andorra i Eurovision Song Contest der afholdtes i Beograd i Serbien.

Diskografi

Album

Singler 

Deltagere ved Eurovision Song Contest 2008
Andorras Eurovision Song Contest-deltagere
Sangere fra Spanien
A. Svensson

Adolph Bernhard Svensson (født 19. november 1880 i Løjt Kirkeby, død 14. oktober 1963 i Haderslev) var en dansk chefredaktør, folketingsmedlem, Kommandør af Dannebrog, Dannebrogsmand.

Barndom 
A. Svensson var søn af en svensk far og en sønderjysk mor og var barn og ung, mens grænsen gik oppe ved Kongeåen. Som stærkt dansksindet tog han på flere efter- og højskoleophold i kongeriget nord for grænsen. Efter at have aftjent tysk værnepligt i Østprøjsen i to år blev han dansk bladmand. Senere var han genindkaldt som tysk soldat under 1. verdenskrig.

Redaktør 
A. Svensson var journalist ved Flensborg Avis 1903-06. Redaktør af Dybbøl-Posten i Sønderborg 1907-15 og igen soldat til 1919, hvor han blev redaktør af »Danskeren« i Haderslev, som skiftede navn til Haderslev Stiftstidende. Politisk redaktør ved Jydske Tidende 1929-45.

Politiker 
A. Svensson var medlem af Det konservative Folkepartis repræsentantskab, og 1926-36 var han leder af det konservative højskolearbejde. Medlem af Folketinget for de sønderjyske amtskredse 1932-45, af Det Udenrigspolitiske Nævn 1939-45 og af statens udvalg til støtte af dansk sprog og dansk kultur i udlandet 1932-56. Formand for Dansk Samråd 1939-44 og 1945-47.

Sønderjyde 
A. Svensson var meget engageret i danskhedens sag i Sønderjylland, en kamp, som er blevet fulgt op af hans sønner Bjørn Svensson og Poul Svensson, og alle har de skrevet meget om Sønderjylland. A. Svensson var medlem af den nordslesvigske vælgerforenings tilsynsråd 1907-19 og medlem af bestyrelsen for Sønderjysk Hjælpefond 1938-56, og medlem af den sønderjyske skolekommission 1945-46.

Forfatterskab 
Blandt redaktør A. Svenssons skrifter kan nævnes:
 Dansk og Tysk ved Grænsen, en Linje fra Nationalitetskampen (1940)
 Midt i en Jerntid – (1941)
 Jessens Testamente (1942) (om redaktør Jens Jessen, Flensborg Avis)
 Fra et Staasted (1943)
 Tiden der fulgte (1950)
 Dansk Samraad (Et Bidrag til sønderjydsk Historie før og under den tyske Besættelse) (1951)
 Redaktør J. Jessen, Flensborg Avis (en biografi i 3 dele) (1955-60)
 Redaktør Jessen og det gamle Højre (1963)

Kilder 
 Kraks Blå Bog
 Grænseforeningen

Sydslesvig
Folketingsmedlemmer i 1930'erne
Folketingsmedlemmer i 1940'erne
Chefredaktører fra Danmark
Debattører fra Danmark
Personer fra Sønderjylland (i Danmark)
Kommandører af Dannebrog
Personer i Kraks Blå Bog (afdøde)
Tidligere folketingsmedlemmer fra Det Konservative Folkeparti
Personer i Dansk Biografisk Leksikon
Tyskere i 1. verdenskrig
Gul anemone

 
Gul anemone (Anemone ranunculoides) er en 10-25 cm høj, flerårig urt, der vokser i muldrige løvskove og krat. De gule blomster ses i april og maj. Arten er indikatorplante for næringsrig muldbund.

Navnet ranunculoides betyder 'ranunkel-agtig' og hentyder til de gule blomster.

Beskrivelse 

Gul anemone er en flerårig urt med en opstigende-opret vækst, som bliver tæppedannende. Bladene er kransstillede og næsten ustilkede med tre hovedafsnit, som er dybt håndsnitdelte. Oversiden er glat og græsgrøn, mens undersiden er lidt mere bleggrøn.

Blomstringen sker i april-maj og begynder omkring 10 dage senere end hos hvid anemone. Hver stængel bærer 2-3, endestillede blomster. Blomsterne er smørgule med 5 blosterblade og talrige støvdragere. Frugterne er nødder.

Højde x bredde og årlig tilvækst: 0,20 x 0,10 m (20 x 10 cm/år), heri dog ikke medregnet eventuelle andre skud fra jordstænglerne. Disse mål kan fx bruges til beregning af planteafstande, når arten anvendes som kulturplante.

Rodnettet består af den vandrette, krybende jordstængel og de trævlede rødder, som udspringer fra den.

Voksested 

Arten forekommer naturligt i det meste af Europa og i Kaukasus. I Danmark findes den især i den østlige del af landet, dér hvor råjorden består af mineralrigt ler.

I næringsrige moser i Århus Amt findes den sammen med bl.a. ask, benved, firblad, hassel, alm. hyld, alm. hæg, skælrod, dansk arum, druehyld, fladkravet kodriver, navr, druemunke, tyndakset gøgeurt og ægbladet fliglæbe.

Indikatorplante 
Planten anses for at være indikatorplante for næringsrig muldbund af den allerbedste slags. Den er knyttet til plantesamfundet Alno-Ulmion, som findes på de allerbedste jorde med strømmende, kalium- og magnesiumrigt grundvand.

Hybrider 
Hvor hvid og gul anemone vokser sammen kan der opstå hybrider med stilkede stængelblade og bleggule blomster. Krydsningen kaldes svovlgul anemone (Anemone x lipsiensis) og udvikler sjældent frugt.

Noter

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

 Arne og Anna-Lena Anderberg: Den virtuella floran, Naturhistoriska riksmuseet

Flerårige urter
Skovbundsplanter
Gule blomster
Bunddækkeplanter
Anemone
Blankenfelde-Mahlow

Blankenfelde-Mahlow er en kommune i den nordlige del af landkreis Teltow-Fläming i den den tyske delstat Brandenburg.

Kommunen ligger syd for Berlin, og grænser til Berlinerbydelen Lichtenrade. Andre naboer er Schönefeld mod øst og Großbeeren mod vest. Berlins S-Bahn har stationer i kommunen, i Mahlow og Blankenfelde.

Byer og bydele 
 Dahlewitz
 Groß Kienitz
 Jühnsdorf
 Mahlow med bydelene Glasow, Roter Dudel og Waldblick
 Blankenfelde

Forstæder til Berlin
Slaget om Tammerfors

Slaget om Tammerfors var det afgørende slag i den finske borgerkrig, selve hovedslaget foregik i dagene 3. – 5. april 1918. Slaget er betragtet som vendepunktet i borgerkrigen og sikrede, at De Hvide gik sejrende ud af denne. Men byen Tammerfors blev lagt i ruiner af de intense bykampe.

Carl Gustaf Mannerheim indledte hovedangrebet mod Tammerfors 3. april 1918. Byen forsvaredes af De Rødes styrker ledet af Hugo Salmela. Dette slag blev det første i Norden, som blev udkæmpet i en industriby. 

Efter tre dage var slaget ovre, og De Hvide havde sejret over De Rødes forsvarere. Slaget havde imidlertid krævet 2.000 døde og omkring 2.000 sårede på den røde side, mens De Hvides tab var på 700 døde og yderligere 2.000 sårede. Omkring 11.000 røde soldater blev taget som krigsfanger.

Tammerfors
Tampere
Den finske borgerkrig
Slaget om Sevastopol

Slaget om Sevastopol (også kaldet Belejringen af Sevastopol) var et blodigt slag på Østfronten under 2. verdenskrig. Slaget var en del af Operation Barbarossa og blev udkæmpet mellem Sovjetunionen og Aksemagterne under ledelse af Nazi-Tyskland.

Sevastopol, som ligger på Krimhalvøen i Sortehavet, blev for alvor draget ind i krigen mod slutningen af september 1941, da Wehrmachts Heeresgruppe Süd under ledelse af general Erich von Manstein nåede frem til Krim.

Angrebet på Krim 
Den 24. september 1941 gik de tyske styrker ind på halvøen over Perekoptange, den smalle landtange som forbinder Krim med fastlandet. Efter fem dage havde tyskerne sikret forbindelsen og et brohoved på halvøen. 18. oktober rykkede de videre, og efter ti dage med bitre kampe faldt den sovjetiske modstand sammen og tyskerne kunne rykke frem mod Sevastopol. Den 16. november havde de tyske styrker indtaget hele halvøen bortset fra Sevastopol og byens nærmeste omgivelser.

Sevastopol 
I begyndelsen af december 1941 gik den Røde Hær til modoffensiv, som de tyske tropper neutraliserede midt i januar 1942 uden dog at kunne indtage Sevastopol. Tyskerne indledte en belejring af byen og satte den under kraftigt bombardement blandt andet med jernbanekanoner. De sovjetiske styrker holdt stand helt til juli 1942, da de sovjetiske styrker kapitulerede, efter at en del var evakueret ad søvejen.

Betydning 
Sejren var kostbar for tyskerne, både med hensyn til antal dræbte, sårede og tilfangetagne, og tab af vigtigt materiel. Desuden havde kampene forsinket den tyske fremrykning på Østfronten, og særligt Operation Blau, den militære operation, der skulle rykke Heeresgruppe Süd mod de vigtige mål Stalingrad og oliekilderne i Kaukasus. Den tyske vurdering gik på, at det var vigtigt at have "ryggen fri" både under opmarchen mod Stalingrad og i angrebet mod Kaukasus, og ikke have for mange styrker bundet på Krim som en isoleret sovjetisk styrke i Sevastopol ville kræve. Hertil kom, at det indgik i de tyske planer at angribe Kaukasus via Kertsch-strædet mellem Azovske Hav og Sortehavet helt øst på halvøen.

Propagandamæssigt gjorde tyskerne imidlertid meget ud af sejren, og alle de deltagende tyske soldater fik et særligt Sevastopol-mærke til uniformen, og Erich von Manstein blev udnævnt til generalfeltmarskal.

Slag under 2. verdenskrig
Slag på østfronten under 2. verdenskrig
Belejring
Belejringen af Sevastopol

Belejringen af Sevastopol kan henvise til

 Belejringen af Sevastopol (1854–1855), en belejring af byen under Krimkrigen
 Slaget om Sevastopol, et slag og en belejring af byen under 2. verdenskrig
Dahmetal

Dahmetal er en kommune i den sydøstlige del af landkreis Teltow-Fläming i den den tyske delstat Brandenburg. Den hører under Amt Dahme/Mark som administreres fra byen Dahme.

Kommunen ligger i landskabet Nedre Fläming i floddalen til Dahme, omkring 45 kilometer sydøst for Luckenwalde.

Landsbyer 
 Görsdorf
 Prensdorf
 Wildau-Wentdorf

Eksterne henvisninger 

 Amtet Dahme
To Live Is to Die

To Live Is to Die er en sang fra albummet ...And Justice for All fra 1988 af thrash metal-bandet Metallica. 

To Live Is to Die er stort set instrumentalt gennem hele nummeret. Der er dog et kort stykke i slutningen, der indeholder et stykke tekst der er læst op af James Hetfield. Denne tekst er skrevet af den tyske salmedigter, Paul Gerhardt.
Nummeret indeholder en del riffs der er skrevet af Cliff Burton, før han dødede i en tragisk busulykke i 1986. Disse riffs er så sat sammen af resten af Metallica og indspille med efterfølgeren til Cliff Burton, nemlig Jason Newsted. Titlen på sangen stammer fra et citat Cliff Burton holdt af, der lød "To Live Is to Die".

Kunstnere 
James Hetfield, guitar
Lars Ulrich, trommesæt
Kirk Hammett, el-guitar
Jason Newsted, basguitar

Metallica-sange
Sange udgivet posthumt
Virginia Polytechnic Institute and State University

Virginia Polytechnic Institute and State University, også kendt som Virginia Tech er et teknisk universitet lokaliseret i staten Virginia i USA. Universitet var i april 2007 udsat for en massakre, den såkaldte Virginia Tech massakre.

Universiteter i Virginia
Tekniske universiteter
The Needles (England)

The Needles (Needles) er en formation af karakteristiske kalkstensklipper, som ligger umiddelbart vest for den engelske ø Wight i den engelske kanal.

Et fyrtårn konstrueret af den skotske byningsingeniør James Walker har været placeret i den vestlige del af gruppen siden 1859.

The Needles har været start – stop destination, sidst i det 19. århundrede, for konkurrencen om det blå bånd, symbolet for hurtigst sejlads over nordatlanten.

Ekstern henvisning 

 The Needles og Alum Bay turist hjemmeside

Øer i England
Kystklipper
Finn Henriksen

Finn Henriksen kan hentyde til flere personer:

 Finn Henriksen (filminstruktør) – dansk filminstruktør (1933 – 2008)
 Finn Henriksen (politiker) – socialdemokratisk politiker (1925 – 1997)
Sandy Hook (New Jersey)

Sandy Hook, er en mindre amerikansk halvø (sandbanke), ca. 9,7 km lang og ca. 800 meter på bredeste sted, beliggende på staten New Jerseys atlanterhavskyst.

Sandy Hook har adskillige gange været start – stop destination for konkurrencen om det blå bånd, symbolet for hurtigst sejlads over nordatlanten.

New Jerseys geografi
Halvøer i Nordamerika
Sandbanker
Mikkel Plagborg-Møller

Mikkel Plagborg-Møller (født 1987) er kendt for at have sprængt 13-skalaen. Han har ifølge Undervisningsministeriet landets højeste karaktergennemsnit ved studentereksamen nogensinde. I samfulde eksamener i 2006 ved Gammel Hellerup Gymnasium fik han 13 (efter 13-skalaen). Grundet nogle en anelse lavere årskarakterer, blev det egentlige gennemsnit sænket til 12,7. Han havde imidlertid fysik, matematik og engelsk som højniveaufag, hvilket giver ret til at gange sit eksamensresultat med 1,03. Således fik han et endegyldigt gennemsnit på 13,1.

Mikkel Plagborg-Møller kvalificerede sig desforuden samtidig til at deltage i Den 37. Internationale Fysikolympiade, som blev afholdt i Singapore. Landsholdet bestod foruden Plagborg-Møller af en anden student fra Gammel Hellerup Gymnasium, Asger Cronberg Ipsen, samt tre øvrige studerende fra andre gymnasier. Asger Cronberg Ipsen modtog en bronzemedalje, mens Plagborg-Møller opnåede hædrende omtale, om end præstationen ikke resulterede i nogen højere placering. Mikkel Plagborg-Møller læser på nuværende tidspunkt Matematik-økonomi på Københavns Universitet, hvor han siden studiestart i 2006 har opnået topkarakteren 12, efter 7-trinsskalaen, i samtlige eksamener.

Noter 

Studerende fra Danmark
Sylvinho

Sylvinho (fuldt navn Sylvio Mendes Campos Junior, født 12. april 1974 i São Paulo) er en tidligere brasiliansk fodboldspiller, som i sin karriere har repræsenteret Corinthians, Arsenal, Celta Vigo, FC Barcelona og Manchester City.

Sylvinho startede sin karriere i Corinthians fra 1994 til 1999. I 1999 skiftede han til Arsenal F.C., hvor han spillede i to år. I 2001 flyttede han så til Celta Vigo. I 2004, efter et salg på €2 millioner, skiftede han til FC Barcelona, hvor var med til at vinde tre La Liga-titler i 2005, 2006 og 2009, og Champions League i 2006 og 2009. Han spillede fra 2009 til 2010 hos Manchester City i England.

Sylvinho har (pr. august 2010) spillet seks landskampe for Brasilien.

Eksterne henvisninger 

Fodboldtrænere fra Brasilien
Fodboldspillere fra Brasilien
Fodboldspillere fra Celta de Vigo
Fodboldspillere fra Arsenal F.C.
Fodboldspillere fra FC Barcelona
Fodboldspillere fra Manchester City F.C.
Personer fra São Paulo
Halsnæs Kommune - Bibliotekerne

Halsnæs Kommune – Bibliotekerne består af Halsnæs Kommunes 2 folkebiblioteker beliggende i Frederiksværk, Hundested. Frederiksværk Bibliotek er hovedbibliotek, Hundested Bibliotek er lokalbibliotek.

Organisationen består af en ledelsesgruppe og tre teams: Fakta & Fiktion med ansvar for voksenafdelingen, Børn & Unge med ansvar for børneafdelingen, samt Musik & Medier med fokus på musik, film og computerspil til PC og spillekonsoller. Alle tre teams afholder mange arrangementer som foredrag, børneteater og musiske ting i løbet af året.

Ekstern henvisning 
 Halsnæs Bibliotekernes hjemmeside

Folkebiblioteker i Danmark
Halsnæs Kommune
Freden i København

Freden i København eller Københavnsfreden er den fredsaftale, der blev indgået mellem Sverige og Danmark 27. maj 1660. 

Efter freden i Roskilde 26. februar 1658 blev Danmark-Norge tvunget til at afstå landsdelene Skåne, Blekinge (herunder Bornholm) og Trondhjems len. Efter en kort stilstand var krigen igen brudt ud i juni 1658, og denne gang ville den svenske kong Karl 10. Gustav erobre hele Danmark-Norge. København blev ganske hurtigt omringet af den svenske hær, men da svenskerne begyndte et angreb på den danske hovedstad, svarede kong Frederik 3. og Københavns befolkning godt igen. Karl Gustav tabte under angrebet store dele af sin hær. Således vendte nu Karl Gustav hjem til Sverige for at prøve at samle en ny hær. Men meget pludseligt, den 13. februar 1660, døde den svenske konge under et besøg i Gøteborg. Det medførte at, forhandlingerne om fred kunne indledes.

Ved Københavnsfreden bekræftedes fredsaftalen fra 1658, dog med to væsentlige undtagelser. Sverige afstod Trondhjems len, mens det af bornholmerne befriede Bornholm tilbagekøbtes af Danmark mod overdragelse af 18 godser i Skåne, det såkaldte bornholmske vederlagsgods, til den svenske krone. Sverige blev desuden tvunget til at acceptere, at fremmede flådefartøjer fik adgang til Østersøen. 

Efter Københavnsfreden har Danmark og Norges grænser til Sverige ligget fast (med undtagelse af mindre grænsereguleringer i det nordlige Skandinavien). Danmark-Norge generobrede dog dele af Skåne og Bohuslen adskillige gange i krigstid, men de dansk-norske generobringsforsøg blev aldrig til permanente territoriale gevinster i form af tilbageførelse af landområder til tvillingeriget.

Eksterne kilder og henvisninger
 Traktattekst mm.  på danmarkshistorien.dk 

Karl Gustav-krigene
Danske fredsaftaler
Svenske fredsaftaler
Danmark i 1600-tallet
Sverige i 1600-tallet
Bagsværd Skole

Bagsværd Skole er en kommuneskole på Bagsværd Hovedgade 62, 2880 Bagsværd. 

Skolen er nyopført i 2013, på adressen hvor Søndergård Skole lå fra 1969 til 2009. Den gamle Bagsværd Skole, som lå på Bagsværd Hovedgade 157 blev opført i 1906 og lukket i 2013.

Referencer

Ekstern henvisning 
 Skolens hjemmeside

Folkeskoler
Gladsaxe Kommune
Roland Koch

Roland Koch (født 24. marts 1958 i Frankfurt), er en tysk politiker (CDU). 

Han fik studentereksamen i 1977 og studerede retsvidenskab i Frankfurt. I 1987 blev han valgt til medlem af landdagen i den tyske delstat Hessen. Fra 1999 til 2010 var Koch ministerpræsident i Hessen.

Weblinks 

 Roland Kochs hjemmeside

Ministerpræsidenter fra Tyskland
Politikere fra CDU
Personer fra Frankfurt am Main
Under Scan

Under Scan er et offentligt interaktivt kunstværk lavet af Rafael Lozano-Hemmer. Værket blev ud af 90 værker udvalgt med det formål at gøre kulturelle kvarterer i Derby, Leicester, Lincoln, Northampton og Nottingham mere aktive.

Under Scan arbejder med, at få forbipasserende personer til at interagere med portrætter projekteret på jorden. 1000 portrætter af lokale personer fra de førnævnte byer bliver på en større offentlig plads projekteret ned på jorden i den forbipasserendes retningsbane. Pladsen, hvor portrætterne bliver projekteret, er imidlertid kraftigt oplyst af en enorm projektør, hvilket bevirker at portrætterne ikke umiddelbart er synlige. De forbipasserende personer skaber, på grund af denne kraftige belysning, skygger på pladsen, hvilket gør det muligt at se portrætterne, når personen placerer sin skygge over disse portrætter. Hvis den forbipasserende lader sin skygge falde, så skyggen dækker portrættet, begynder portrættet, at bevæge sin krop og hoved så det kigger direkte på den forbipasserende. Når den forbipasserende mister interessen, og hans skygge ikke længere dækker over portrættet, mister portrættet på samme vis interessen for den forbipasserende og drejer hovedet væk og forsvinder fra pladsen. Værket skulle forhåbentlig åbne for en række interaktionsmuligheder mellem værk og forbipasserende samt mellem de forbipasserende.

Portrætterne 

Portrætterne der skulle bruges i Under Scan blev filmet af lokale videografikere og producere, som brugte flere dage på at optage de 1000 portrætter af personer fra Derby, Leicester, Lincoln, Northampton og Nottingham. Gruppen af personer der blev portrætteret var en blanding af vidt forskellige folk: studenter, dansere, skuespillere og alle mulige andre typer af folk som var villige til at participere. Personerne blev filmet oppefra, mens de lå på ryggen og måtte agere stort set som det passede dem, blot var det et krav, at de mindst én gang kiggede ind i kameraet.

Teknisk 

Teknisk består værket af en række computere, en kæmpe projektør, 14 computerprojektorer og et overvågningskamera. Projektøren bruges til at lyse pladsen op, og de 14 computer projektorer bruges til at projektere portrætterne på jorden. Når en person bevæger sig ind på den oplyste plads, regner en computer, ved hjælp af input fra overvågningskameraet, ud hvor personen vil være i fremtiden og placerer et portræt i personens retningsbane. Da der er 14 computerprojekterer, som hver har sin egen videocomputer, er det muligt at have 14 portrætter projekteret på jorden samtidigt. Computerprojektorerne har desuden mulighed for at bevæge sig, hvilket gør det muligt at projekterer portrætter hvor som helst på pladsen.
Været afslører desuden hver 7. minut, hvordan det overvåger personerne og placerer et portræt i deres retningsbane.

Kunst fra England
Andagt

Andagt ordet kommer af det tyske ord Andacht, som kommer af Andenken - at tænke på. På ældre dansk betød andagt overvejelse eller bestemmelse. Andagter defineres ofte som mindre gudstjenester med bøn som det centrale, men der findes mange definitioner. I kirkelige foreninger og børne- og ungdomsorganisationer som FDF, KFUM og KFUK, KFUM-Spejderne og De grønne pigespejdere bruges andagter tit, som en optakt eller som afslutning på aftenens sammenkomster.

I en andagt relateres bibelteksterne ofte til nutiden og hverdagslivet, lige som præster ofte gør i deres prædikener. En andagt kan udføres af alle, så det behøver ikke at være en præst, der holder andagten. I videre forstand kan begrebet bruges filosofisk om en meditativ tænkning, hvor der "tænkes med hjertet", og hvor man bliver grebet af det, man tænker på.

Der findes adskillige andagtsbøger med tekster til andagt. Andagtsbøgerne kan også indholde andagter til godnatlæsning.

Referencer

Trosliv
Bibelen
Doncaster Rovers F.C.

Doncaster Rovers Football Club er en engelsk fodboldklub fra byen Doncaster. Klubben spiller i Football League One.

Fodboldklubber i England
Etableret i 1879
Doncaster
Gardaland

Gardaland er Italiens største forlystelsespark. Parken ligger ved Gardasøen mellem byerne Peschiera del Garda og Lazise.

I Gardaland indgår delfinariet Palablu med både delfiner og søløver. Dyrene har deres eget show, hvor turister kan få lov til at se dem udfolde sig og lave kunster i deres bassin flere gange dagligt.

Når det ikke er "show-tid", er det muligt for Palablus besøgende at se delfinerne og søløverne gennem glasruder, som udgør væggene til deres bassin. Dette foregår altså i et aflangt mørkt rum, udgravet helt op til bassinet. 

Her kan man også læse om dyrenes adfærd og de observeringer, der er lavet ud fra forskningen i deres adfærd.

Forlystelsesparken er en del af den britisk ejede Merlin Entertainments.

Eksterne henvisninger 

Forlystelsesparker i Italien
Bygninger, konstruktioner og anlæg i Veneto
Gardasøen
Merlin Entertainments